Στυλιανός Ματζαπετάκης

Ο Στυλιανός Νικ. Ματζαπετάκης ή Ματζαπέτας (1850-1935), γόνος ιστορικής οικογένειας της Μεσσαράς Ηρακλείου Κρήτης έλαβε μέρος σε ηλικία μόλις 16 χρονών στην επανάσταση του 1866-9, υπό τον Μιχαήλ Κόρακα.Άννα Γ. Πατεράκη, «Άτυπες μορφές κοινωνικής διοίκησης των Χριστιανών στην ύστερη τουρκοκρατία στην Κρήτη (1858-1898)», (Διδακτορική διατριβή), Πανεπιστήμιο Ιωαννίνων, Σχολή Επιστημών Αγωγής, Παιδαγωγικό Τμήμα Νηπιαγωγών, από την ιστοσελίδα: olympias.lib.uoi.gr - "Ιδρυματικό Αποθετήριο Ολυμπιάς", Ιωάννινα 2012, σελ. 195, 196, 198, 199, 200, 201. Στη σελ. 198 & η παραπομπή 16: [...] "Ο γιατρός Στυλιανός Ματζαπετάκης, (1850-1935) δεκαεξαετής νέος είχε ανδραγαθήσει φονεύοντας ένα αγά, και ως εκ τούτου είχε πολεμήσει στη συνέχεια υπό τον Μιχ. Κόρακα, στην επανάσταση του 1866-9, όπως αναφέρει στο ποίημά του, ο Αναγνώστης Χ’ Ζαχαριάδης, βλ. σχετικά ό.π.. Μετά την επανάσταση γράφτηκε στην ιατρική σχολή Αθηνών και αποφοίτησε 1874. Στη συνέχεια έφυγε για μεταπτυχιακά στο Παρίσι από όπου, γύρισε μετά τέσσερα χρόνια στην Κρήτη, θέρος του 1878". [...] Με πηγή: Δετοράκης Ε. Μανόλης, «Γιατροί αγωνιστές των Κρητικών επαναστάσεων του ΙΘ΄ αιώνα», Ηράκλειο 1987, σελ. 71.

Σπουδές
Σπούδασε Ιατρική στο Πανεπιστήμιο Αθηνών από όπου αποφοίτησε το 1874, μετεκπαιδεύτηκε στο Πανεπιστήμιο Hôtel-Dieu στο Παρίσι και εργάστηκε ως γιατρός στην Κασταμονή του Πόντου. Πολύγλωσσος και με ευρύτερη μόρφωση υπήρξε αντιπροσωπευτικός τύπος του Ιατροφιλόσοφου της εποχής. Επέστρεψε το 1878 βρίσκοντας την Μεσσαρά σε πλήρη αναρχία.

Δράση
Σοβαρός πολιτικός και κοινωνικός παράγων  του τμήματος Ηρακλείου, πρόσφερε πολλαπλές υπηρεσίες στον τόπο του και ιδιαίτερα στην περιοχή της Μεσσαράς. Εκλέχτηκε κατ' επανάληψη βουλευτής της Κρητικής Πολιτείας, ενώ το αρχοντικό  του Ματζαπετάκη, ο Πύργος στον Αμπελούζο, ήταν χώρος καταφυγής και Αβραμιαίας φιλοξενίας «παντί των απάντων» όπως αναφέρεται στην ιστορία της ιατρικής.

Εργογραφία
 Στυλιανός Ματζαπετάκης: «Συμβολή εις την ιστορίαν της Κρήτης κατά την επανάστασιν του 1878», εν Ηρακλείω 1904.

Παραπομπές

Πηγές-βιβλιογραφία
 Δετοράκης Ε. Μανόλης, «Γιατροί αγωνιστές των Κρητικών επαναστάσεων του ΙΘ΄ αιώνα», Ηράκλειο 1987.
 Άννα Γ. Πατεράκη, «Άτυπες μορφές κοινωνικής διοίκησης των Χριστιανών στην ύστερη τουρκοκρατία στην Κρήτη (1858-1898)», (Διδακτορική διατριβή), Πανεπιστήμιο Ιωαννίνων, Σχολή Επιστημών Αγωγής, Παιδαγωγικό Τμήμα Νηπιαγωγών, Ιωάννινα 2012, από την ιστοσελίδα: olympias.lib.uoi.gr - "Ιδρυματικό Αποθετήριο Ολυμπιάς".

Κατηγορία:Έλληνες ιατροί
Κατηγορία:Κρητική Πολιτεία
Κατηγορία:Βουλευτές της Κρητικής Πολιτείας
Κατηγορία:Κρητικοί